CELEX: 62005TJ0221
Language: lv
Date: 2008-07-08
Title: Pirmās instances tiesas spriedums (trešā palāta) 2008. gada 8.jūlijā.#Huvis Corp. pret Eiropas Savienības Padomi.#Dempings - Korejas izcelsmes poliestera štāpeļšķiedru imports - Regula, ar ko izbeidz starpposma pārbaudi - Citas metodes piemērošana nekā sākotnējā izmeklēšanā - Apstākļu izmaiņu nepieciešamība - Korekcija, kas prasīta saskaņā ar kredīta izmaksām - Maksājuma termiņi - Pierādīšanas pienākums - Labas pārvaldības princips - Regulas (EK) Nr. 384/96 2. panta 10. punkta b) un g) apakšpunkts un 11. panta 9. punkts.#Lieta T-221/05.

Pirmās instances tiesas (trešā palāta) 2008. gada 8. jūlija spriedums – Huvis/Padome
      (lieta T‑221/05)
      Dempings – Korejas izcelsmes poliestera štāpeļšķiedru imports – Regula, ar ko izbeidz starpposma pārbaudi – Citas metodes piemērošana nekā sākotnējā izmeklēšanā – Apstākļu izmaiņu nepieciešamība – Korekcija, kas prasīta saskaņā ar kredīta izmaksām – Maksājuma termiņi – Pierādīšanas pienākums – Labas pārvaldības princips – Regulas (EK) Nr. 384/96 2. panta 10. punkta b) un g) apakšpunkts un 11. panta 9. punkts
      1.                     Kopējā tirdzniecības politika – Aizsardzība pret dempinga praksi – Pārskatīšanas procedūra – Korekcijas, kas tiek izdarīta
            attiecībā uz importa nodevām un netiešajiem nodokļiem, aprēķina metodes grozīšana (Padomes Regulas Nr. 384/96 2. panta 10. punkts,
            11. panta 9. punkts un 17. pants) (sal. ar 39., 41., 42., 48.–51., 55. un 60. punktu)
      2.                     Kopējā tirdzniecības politika – Aizsardzība pret dempinga praksi – Dempinga starpība – Prasība veikt korekciju atbilstoši
            Regulas Nr. 384/96 2. panta 10. punkta g) apakšpunktam – Pierādīšanas pienākums (Eiropas Savienības Pamattiesību hartas 41. pants;
            Nolīguma par Vispārējās vienošanās par tarifiem un tirdzniecību VI panta īstenošanu 1994. gada “antidempinga kodeksa” 2. panta
            4. punkts; Padomes Regulas Nr. 384/96 2. panta 10. punkta g) apakšpunkts) (sal. ar 71.–78., 82., 92. un 98.–101. punktu)
      Priekšmets
      
         
               Pirmkārt, prasība atcelt 2. pantu Padomes 2005. gada 10. marta Regulā (EK) Nr. 428/2005, ar ko piemēro galīgo antidempinga
                  maksājumu Ķīnas Tautas Republikas un Saūda Arābijas izcelsmes poliestera štāpeļšķiedru importam, izdarot grozījumus Regulā
                  (EK) Nr. 2852/2000, ar ko piemēro galīgo antidempinga maksājumu un galīgi iekasē pagaidu maksājumu, kas piemērots par Korejas
                  Republikas izcelsmes poliestera štāpeļšķiedru importu, un izbeidz antidempinga procedūru attiecībā uz Taivānas izcelsmes minētā
                  produkta importu (OV L 71, 1. lpp.), un, otrkārt, prasība saskaņā ar EKL 241. pantu atzīt Padomes 1995. gada 22. decembra
                  Regulas (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis
                  (OV 1996, L 56, 1. lpp.), noteikumus par nepiemērojamiem tiktāl, ciktāl tie pamato apstrīdētos secinājumus Regulā Nr. 428/2005
               
            Rezolutīvā daļa:
      
         
                  1)
               
               
                  
               
               
                  	Padomes 2005. gada 10. marta Regulas (EK) Nr. 428/2005, ar ko piemēro galīgo antidempinga maksājumu Ķīnas Tautas Republikas
                     un Saūda Arābijas izcelsmes poliestera štāpeļšķiedru importam, izdarot grozījumus Regulā (EK) Nr. 2852/2000, ar ko piemēro
                     galīgo antidempinga maksājumu un galīgi iekasē pagaidu maksājumu, kas piemērots par Korejas Republikas izcelsmes poliestera
                     štāpeļšķiedru importu, un izbeidz antidempinga procedūru attiecībā uz Taivānas izcelsmes minētā produkta importu, 2. pantu
                     atcelt daļā, kurā Huvis Corp. ražoto un eksportēto preču antidempinga maksājumi par eksportu uz Eiropas Kopienu pārsniedz
                     maksājumus, kas būtu piemērojami, ja normālās vērtības korekcija attiecībā uz importa nodevām un netiešajiem nodokļiem būtu
                     veikta, piemērojot “izejvielu” metodi, kas tika izmantota sākotnējā izmeklēšanā;
                  
               
            
         
                  2)
               
               
                  
               
               
                  	prasību pārējā daļā noraidīt;
               
            
         
                  3)
               
               
                  
               
               
                  	Padome sedz savus un atlīdzina 70 % no Huvis Corp. tiesāšanās izdevumiem;
               
            
         
                  4)
               
               
                  
               
               
                  	Komisija sedz savus tiesāšanās izdevumus pati.